cyanic-selkie/wikianc huggingface dataset:
ג'וני וגאס
קריירה
באוגוסט 2014 השתתף וגאס בסרט דוקומנטרי בן שני חלקים "Secrets from the Clink". במאי 2013 שיחק וגאס בתפקיד לורד רטספיקר בעיבוד הרדיופוני של "לעולם-לא-עולם" מאת ניל גיימן.
חיים אישיים
באוגוסט 2002 התחתן וגאס עם קתרין "קיטי" דונלי. בני הזוג התגרשו במרץ 2008 אחרי שחיו בנפרד יותר משנתיים. באפריל 2011 נשא לאישה את בעלת הטור ומפיקת הטלוויזיה האירית מאיה דונפי בסביליה. ביולי 2015 נולד בנם טום.
כוח ניבוי
כוח ניבוי, או יכולת חיזוי היא כוחה של תאוריה מדעית, או חוק מדעי, ליצור תחזיות שניתנות לבדיקה. יכולת זו שונה מכוח ההסבר וכוח התיאור (כאשר תופעות שכבר ידועות מוסברות בדיעבד או מתוארות על ידי תיאוריה נתונה) בכך שהיא מאפשרת מבחן עתידי (פרוספקטיבי) של הבנות תאורתיות.
יישומים
כוח ניבוי של תאוריה משמש לעיתים קרובות מדענים לשם ביצוע ניסויי המשך לשם בחינת תאוריות נוספות המתבססות על תאוריה זו.
ולנטינה ג'אנצ'ינטי
בחזרה למוזניקה
בשאר עונותיה במוזניקה, הישג השיא של הקבוצה הגיע בעונת 15–2014, כשמועדון הכדורגל סיים במקום השלישי, בעוד שבעונות 16–2015 ו-17–2016, הקבוצה סיימה במקום הרביעי. במשך שלוש עונותיה הראשונות בקבוצה, היא הגיעה למעמד חצי הגמר. בנוסף, בעונת 16–2015, היא קטפה את תואר מלכת השערים עם 32 שערים ב-22 משחקים.
רומא
ב-21 ביולי 2022, ג'אנצ'ינטי השלימה את מעברה לקבוצה מבירת איטליה, רומא. הופעת הבכורה שלה במדי הצהובים-אדומים הגיעה ב-18 באוגוסט במסגרת ליגת האלופות לנשים מול גלאזגו סיטי. שערה הראשון בקבוצה נכבש כעשרה ימים לאחר מכן בניצחון החוץ 0–2 על פומיליאנו. ב-5 בנובמבר 2022, היא זכתה בסופרקאפ האיטלקי בפעם השנייה בקריירה שלה לאחר שהייתה שותפה לניצחון על יובנטוס 3–4 בפנדלים. ב-11 בפברואר 2023, היא הבקיעה את השער ה-250 שלה בסרייה א' במשחק נגד אינטר.
גיטרן מובהק
מאפיינים
הגיטרן הוא דג בינוני שיכול להגיע לאורך 80 ס"מ בממוצע ולעיתים עד אורך 160 ס"מ, כשהנקבות גדולות יותר מהזכרים. הוא דומה אך קטן יותר מהמין גיטרן אטלנטי, שנפוץ לצידו. צבעו חום-אפור והבטן בהירה. לגיטרן עיניים גדולות, סנפירי חזה רחבים וזוג סנפירי גב בחלק האחורי סמוך לזנב הארוך והשרירי. זהו דג שטוח בעל לסתות בפלג הגוף התחתון ולאורך גבו רכסים מחודדים. הגיטרנים משריצים צאצאים חיים, לרוב היא 4 עד 10 בכל המלטה, כשהנקבות מתעברות פעמיים בשנה.
הגיטרן מצוי כיום בסכנת הכחדה חמורה, בעקבות תפיסתו לדיג וכשלל לוואי מרשתות דיג. הוא דג מוגן אך אין לו תוכניות שימור מיוחדות.
חצר סרגיי
הקמת הבניין
הבניין נחנך בשנת 1890 ונקרא "מגרש הרוסים החדש" או "בניין סרגיי" על שם הנסיך סרגיי, שהיה באותו זמן נשיא החברה הארץ-ישראלית הפרבוסלבית הקיסרית. בחנוכת הבית נכח אחיו של הנסיך סרגיי, אלכסנדר השלישי קיסר רוסיה שביקר באותו זמן בארץ עם אשתו, לרגל חנוכת כנסיית מריה מאגדלנה שבהר הזיתים. חצר סרגיי שימשה כאכסניה והייתה המרשימה והמפוארת בין אכסניות הצליינים במגרש הרוסים היו במקום 8 חדרי לינה מסוג א', 8 חדרים מסוג ב' ו-4 אולמות לינה כלליים. נבנו גם שני חדרי אוכל, מכבסה, מחסנים, חדר אורחים גדול וספרייה. כעבור מספר שנים הוסיפו לבניין בית מרחץ. אדריכל הבניין היה פרנק גיה (Frank Gia). הוא נבנה בסגנון הרנסאנס.
הבה קוטב
ד"ר הבה קוטב (בערבית: هبة قطب; נולדה ב-19 בספטמבר 1967) היא מטפלת מינית מוסמכת, מנחה את ה"נושא החם" (Big Talk) תוכנית ייעוץ מיני המשודרת בטלוויזיה המצרית. קוטב היא הסקסולוגית המוסמכת הראשונה בארצה. היא מבססת את רעיונותיה על הקוראן, אשר לפרשנותה מעודד נישואים יציבים הכוללים יחסי מין בריאים בין גבר לאישה.
ביוגרפיה
תוכניתה היא פופולרית ביותר וזוכה לאחוזי צפייה גבוהים. אף על פי כן הפיכתו של נושא אינטימי זה לעניין ציבורי עורר מחלוקת. ביקורות נמתחו עליה מטעמם של אנשי דת שמרניים כמו שיח' יוסף אל בדרי הידוע בתמיכתו במילת נשים. ע"פ דבריו תוכניתה של קוטב מגדילה את מספר הסוטים. מבקרים אחרים, כדוגמת הפסיכולוג נשישיבי, סבורים שתוכניתה של קוטב אינה עונה על בעיית המיניות במצרים המודרנית שכן היא אינה נוגעת לנושאים הקשורים ביחסי מין שמחוץ לנישואים, כמו הריון אפשרי או האופן שבו צעירים רואים את עצמם ומיניותם.
מיניות ונישואין
האסלאם בכלל והקוראן בפרט הם מתירניים מאוד ביחס למין, כל עוד הוא נעשה על פי אמות מוסר אסלאמיות, הגורסות כי יחסי מין הם מתנת אל כל עוד הם נעשים במסגרת הנישואים – לא לפני הנישואים ולא מחוץ למסגרת הנישואים.
גישתה בנושא חינוך למיניות
במחקרה היא טוענת שגם מבוגרים אינם יודעים די על מין ולכן לחלקם אין חיי מין מגוונים. לטענתה על הבעל מוטלת המשימה לחנך את אשתו בענייני מין ועל האישה להיות שותפה פעילה יותר. חינוך מיני הולם ובריא חיוני להגשמת נישואים מאושרים, שכן בעיות מיניות בקרב בני זוג עלולות להתבטא ביחסי משפחה מתוחים, סימפטומים פסיכוסומטיים ואי פוריות.
יחסה להומוסקסואליות
הומוסקסואליות על פי הגדרתה היא קטגוריה של נטייה מינית, המתייחסת לאדם החווה משיכה רגשית, רומנטית, או מינית כלפי אדם מאותו המין. אנשים עם אוריינטציה הומוסקסואלית נקראים הומוסקסואלים (גברים ונשים כאחד) והמונח הומוסקסואל לדבריה אינו מבטא את מגוון המיניות, שכן הוא מתעלם מביסקסואליות ואינו מגדרי.
עידן הקרח: הרפתקאות באק ויילד
מדבבים ודמויות
הדיבוב העברי בוים על ידי תומר שביט באולפני דאבי דאב.
הגנה אזרחית ברוסיה
היסטוריה
ברמה המדינית נערכו אמצעי הגנה אזרחית לראשונה במהלך דחיית המתקפה הגרמנית על פטרוגרד בפברואר-מרץ 1918. ב-3 במרץ 1918 פנתה הוועדה להגנה מהפכנית של פטרוגרד לאוכלוסיית פטרוגרד וסביבתה תוך הכרזה על הדרישות הבסיסיות לצורך הגנה אווירית וכימית והכנת האוכלוסייה למתקפות אפשריות.
לאחר תום מלחמת העולם הראשונה שופרו אמצעי ההגנה האזרחית עוד יותר. כמערכת ממשלתית מאוחדת, ההגנה האזרחית החלה לפעול ב-4 באוקטובר 1932, אז הוקמה ההגנה האווירית המקומית (MPLA) כחלק ממערכת ההגנה האווירית במדינה. ההגנה האווירית המקומית הייתה מערכת אמצעים שבוצעה מול הרשויות המקומיות במטרה להגן על האוכלוסייה והתשתיות הכלכליות מפני התקפות אויב מהאוויר, לצמצם את ההשלכות מהתקפותיה, ליצור תנאים נורמליים לעבודה של מפעלים תעשייתיים, תחנות כוח, תחבורה, ועוד.
האחריות להגנה אזרחית מקומית הוטלה על מועצות השרים של הרפובליקות של ברית המועצות, הוועדות המבצעות של מועצות צירי העם, משרדים, מחלקות, ארגונים ועסקים, שראשיהם היו ראשי הגנה אזרחית. עמם נוצרו מטה ההגנה האזרחית ושירותים שונים שנועדו לייעל את שיתוף הפעולה.
גל אדם
קריירה
אדם החל את דרכו המוזיקלית בשנת 2018, כשהוציא את סינגל הבכורה שלו, "לקחת איתך הכל".
טום היינסון
קריירה ככדורסלן
מחוץ למגרש היה היינסון מעורב באופן מרכזי בפעולות ארגון שחקני ה-NBA. הוא היה השני שכיהן כנשיא הארגון, אחרי בוב קוזי, ולקח חלק מרכזי בקידום ההחלטה על אפשרות למעמד של שחקן חופשי, זאת לאחר שהמשתתפים במשחק האולסטאר של 1964, בהובלתו של היינסון, איימו לשבות אם לא תתקבל ההחלטה.
קריירה כמאמן וכשדרן
ב-1969 מונה היינסון לתפקיד המאמן של בוסטון סלטיקס. בעונת הוא הוביל את הקבוצה למאזן של 68 ניצחונות ו-14 הפסדים בעונה הסדירה, המאזן הטוב ביותר בליגה, וזכה בתואר מאמן השנה ב-NBA. למרות זאת, הקבוצה הודחה בסיבוב הפלייאוף השני על ידי ניו יורק ניקס. בעונה שלאחר מכן הוליך היינסון את הקבוצה לאליפותו הראשונה כמאמן, וזכה עמה באליפות נוספת ב-1976. ב-1978 הוא עזב את תפקיד מאמן הקבוצה, וסיים את קריירת האימון שלו עם מאזן של 427 ניצחונות ו-263 הפסדים.
ב-1981 הצטרף היינסון למייק גורמן כאחד מהשדרנים במשחקים ברשת הטלוויזיה של בוסטון. השניים שימשו בתפקיד למעלה משלושים שנה, והם אחד מהצמדים ששיתפו פעולה בתקופה הארוכה ביותר בתולדות שידורי הספורט. עד 1999 הם שידרו יחד רק במשחקי הבית של בוסטון, אך לאחר מכן עברו לשדר גם במשחקי החוץ. בנוסף, בין השנים 1990 ו-1999 היינסון היה שדר play-by-play במשחקי חוץ של בוסטון במספר רשתות טלוויזיה שונות. במהלך שנות ה-80 שימש היינסון כשדר של רשת CBS בסדרת הגמר של ה-NBA - הוא שידר ארבע סדרות גמר בין השנים 1984 ו-1987, אשר שלוש מהן הפגישו את בוסטון סלטיקס ואת לוס אנג'לס לייקרס במה שפתח יריבות ארוכת-שנים בין הקבוצות.
אשף מולוסוס מדומה
תפוצה וביולוגיה
אשף מולוסוס מדומה מצוי באמריקה הדרומית. מלבד ארגנטינה, שני המינים נוכחים בכל המדינות הבאות: ברזיל, פרגוואי, בוליביה, פרו, אקוודור, קולומביה, וונצואלה, סורינאם, גיאנה וגינאה הצרפתית.
לואיס וולש
קריירת ניהול
וסטלייף הייתה להקת בנים אירית שהוקמה בדבלין ביולי 1998. הלהקה מכרה למעלה מ-50 מיליון תקליטים ברחבי העולם, עם 14 סינגלים שהיו מספר אחד במצעד הסינגלים הבריטי.
בדצמבר 2012 מונה למנהלה של Union J.
BCPL
דוגמאות
הדפסת תוצאות של פונקציות עצרת:
רינכיפוס
ככל הנראה הוא חי בעדרים קטנים ונע במהירות לאורך הערבות הקדומות, בהם שרצו טורפים רבים כמו עופות האימה, קיימנים קדומים, הנחש מדצויה והתיילקוסמילוס.
פועל יוצא
טיעוני הפועל וערכיותו
ניתן לסווג פעלים יוצאים על פי מספר המשלימים - המילים המשלימות הנדרשות לצד הפועל (לפניו ואחריו), על מנת שישמש במשפט בעל משמעות. אלו יכולים להיות נושא המשפט או מושאים במשפט, כשלפחות אחד מהם במקרה של פועל יוצא הוא מושא ישיר. משלימים אלו נקראים טיעוני הפועל ובלעז ארגומנטים (נקראים גם מקדמים או משתנים).
לווייתן (שדה גז)
לווייתן הוא מאגר גז טבעי שאותר במרחק של כ-120 קילומטר מערבית לחיפה, בתחום המים הכלכליים של מדינת ישראל בים התיכון. לוויתן הוא, על-פי הגדרת משרד האנרגיה, מאגר הגז הטבעי האסטרטגי והגדול ביותר של מדינת ישראל.
שותפים
הבעלות על זכויות הפעילות בשדה מתחלקת בין הגופים הבאים: חברת נובל אנרג'י (39.66%), אשר נרכשה במהלך אוקטובר 2020 על ידי ענקית האנרגיה האמריקאית "שברון", השותפות ניו-מד אנרג'י (45.33%), והשותפות רציו (15%).
גילוי ופיתוח
השדה התגלה בדצמבר 2010 והוא אחד משדות הגז הגדולים ביותר במימי הים התיכון, ושדה הגז הגדול ביותר בעולם שהתגלה במים עמוקים בעשור הראשון של המאה ה-21. הקידוח הוא בעומק של 1,700 מטר מתחת לפני הים.
צרכנים
בחודש פברואר 2018 נחתם חוזה לאספקת עד 0.76 BCM גז טבעי לשנה עם חברת כימיקלים לישראל.
בחודש אפריל 2019 הודיעה חברת החשמל כי שותפות לוויתן נבחרה לספק לה גז בהיקף של 4–5 BCM למשך שנתיים.
בפברואר 2022 סיכמה שברון עם חברת הולכת הגז בירדן על הגדלת כמויות הגז הטבעי המיוצאות למצרים תוך שימוש בתשתית ההולכה הירדנית, והחל מהרבעון השני של שנה זו זורם גז דרך נתיב זה.
מבצע הנחשול
פעולות
כמו כן, הלחימה בעיראק השתנתה באופן משמעותי בפיקודו של הגנרל דייוויד פטראוס, גנרל בצבא האמריקני שהיה מפקד הכוח הרב לאומי בעיראק מאז החל תגבור הכוחות במסגרת מבצע "הנחשול" ב-2007. הגישה החדשה יותר ניסתה לרכוש את אמונו של העם העיראקי באמצעות בניית מערכות יחסים, מניעת נפגעים אזרחים והתפשרות עם כמה אויבים לשעבר. האסטרטגיה החדשה הייתה ממוקדת אוכלוסייה בכך שהתמקדה בהגנה על האוכלוסייה במקום בהריגת מורדים. ביישום אסטרטגיה זו, השתמש פטראוס בניסיון שנצבר בעת שפיקד על הדיוויזיה המוטסת ה-101 במוסול בשנת 2003.
מצב ביטחוני
ב-10 בספטמבר 2007 הציג הגנרל פטראוס דוח לקונגרס על המצב בעיראק. הוא הגיע למסקנה כי "המטרות הצבאיות של המבצע מושׂגות במידה רבה". הוא הציג כראיה את הירידה העקבית בתקריות ביטחוניות, שאותן ייחס להתקפות שבוצעו נגד אל-קאעדה בעיראק במהלך המבצע. הוא טען כי פעולות של הצבאות האמריקני והעיראקי הפחיתו באופן דרסטי את האלימות העדתית במדינה, אם כי הצהיר שהרווחים לא היו שווים לחלוטין את המחיר. הוא המליץ על נסיגה הדרגתית של כוחות הצבא האמריקני מעיראק במטרה להגיע עד יולי 2008 להיקף הכוחות שלפני ההתפרצות ולבסוף הצהיר כי נסיגה נוספת תהיה "מוקדמת מדי".
סיום המבצע
בסקר דעת קבל שערך מכון המחקר גאלופ בפברואר 2008 נמצא שאף על פי שכ-60% מהאמריקנים סבורים שהמלחמה בעיראק הייתה טעות מיסודה, 43% מהאמריקנים סבורים שמבצע "הנחשול" שיפר את המצב בעיראק. אלא שהצלחה זו בדעת הקהל האמריקנית, שרק חודשים קודם לכן הייתה מסויגת בהרבה באשר להצלחת הכוחות האמריקניים במלחמה בעיראק, רק חידדה את השיח הפנים-אמריקני באשר לעתיד הישארות הכוחות האמריקנים במדינה. שיח זה הואץ במידה רבה בשל הבחירות לנשיאות בארצות הברית, שהמשך המלחמה בעיראק ושהות הכוחות האמריקניים בה הפכו לסוגיה המרכזית בהן. הסנאטור ברק אובמה, שהסתמן כמועמד המוביל במערכת הבחירות, ביקר בעיראק ביולי 2008 כחלק מקמפיין הבחירות שלו ובמהלך הביקור הדגיש ביתר שאת את קריאתו להוצאת כל הכוחות האמריקניים מן המדינה. במקביל לביקורו של אובמה בעיראק, פרסם דובר הצבא האמריקני הודעה ב-22 ביולי 2008 שלפיה מבצע "הנחשול" הגיע לסיומו ושחמש החטיבות הנוספות שתגברו את הכוחות בעיראק עזבו את המדינה, על אף שסדר הכוחות האמריקניים במדינה נותר גבוה בלמעלה מ-10,000 חיילים מזה שהיה לפני הכרזת הנשיא בוש על פתיחת המבצע, כשנה וחצי קודם לכן.
סונגסן גמפו, קיסר טיבט
אימפריה
עם ירושתו אל הכס הטיבטי החל סונגסן גמפו במדיניות התפשטות של טיבט לעבר כל שכניה. טאי-דזונג, קיסר סין ראה את איומו של סונגסן וצלח בהרגעתו של המלך הטיבטי בעזרת נישואים פוליטיים.
תרזה פודרובנה רייס
קורות חיים ועבודה
בעבודה באבן, שיש, טיח וברונזה, רייס ייצרה עבודות פרטיות וציבוריות במהלך הקריירה שלה. כמה מפסלי העירום הידועים הם Sleepwaker (לפני 1894), לוציפר (1897), ומוות (1898). היא הפיקה פסלים ופסלי חזה לחללים ציבוריים. היא אולי ידועה בעיקר בצילום ויצירת פסל חזה של מארק טוויין בתקופת שהותו בווינה.
ביירון מאן
קריירה
בשנת 2018, שיחק מאן בתפקיד חוזר בסדרת הטלוויזיה פחמן משודרג, ששודרה בנטפליקס.
רחלי קרוט
קריירה
קרוט החלה את דרכה המקצועית כשהחלה לעבוד בשנת 2008, ככתבת ולאחר מכן כעורכת ראשית של מדור האוכל באתר nana10. בשנת 2013 הקימה את מיזם האוכל FOODPAGE בשותפות עם אורי לנדא, אייל גרינברג ואבי בר. המיזם נמכר לאחר כשלוש שנים.
עונת 2020/2021 בליגת העל הבריטית
שלב ההצלבה
לונדון ליונס-צ'שייר פיניקס
חצאי הגמר
לסטר ריידרס-ניוקאסל איגלס
ההתיישבות הבין-לאומית בשנגחאי
המובלעות הזרות הוקמו בעקבות התבוסה של צבא הקיסר לצבא הבריטי במלחמת האופיום הראשונה (1839-1842). על פי תנאי ההסכם של ״חוזה נאנקינג״, חמישה נמלים סיניים, כולל שאנגחאי, נפתחו לסוחרים זרים. מטרתם הייתה לשבור את המונופול שהחזיק אז הנמל הדרומי של קנטון (Guangzhou). הבריטים הקימו גם בסיס בהונג קונג בחוזה נרחב. המעורבות האמריקנית והצרפתית עקבה אחר הבריטים, ומובלעותיהם הוקמו מצפון ומדרום, בהתאמה, לאזור הבריטי.
ראשית ההתיישבות הזרה
הבניין ההוא שימש כקונסוליה במהלך בניית מבנה בסגנון מערבי בתוך גבולות האזור הבינלאומי הרשמי מדרום לערוץ סוז'ו. הקונסוליה החדשה הושלמה בתוך שנה. המבנה הפך במהרה למוקד ההתיישבות הבריטית. לאחר מכן חתמו הצרפתים והאמריקאים על הסכמים דומים עם סין, שהעניקו לאזרחיהם זכויות חוץ-טריטוריות הדומות לאלו שהוענקו לבריטים. בתחילה קיבלו אזרחיהן את הסמכות והריבונות של הקונסוליה הבריטית. עם זאת, יש להבין כי ההתיישבות הזרה בשאנגחאי כבר מראשיתה, לא הייתה בריבונות בריטית. ממשלת בריטניה סיפחה את הונג קונג, שהפכה לשטח בריטי, וכפופה לחוק הבריטי. לעומת זאת, הקרקעות שבהן הוקמה ההתיישבות הזרה בשאנגחאי, רק הוחכרו לממשלת בריטניה. הדבר מוכח בעובדה כי כל בעלי הנכסים היו חייבים לשלם שכר דירה לממשלה הסינית.
המועצה העירונית
ב־11 ביולי 1854 נפגשה ועדה של אנשי עסקים מערביים, והחליטה לקיים את הישיבה השנתית הראשונה של ה״מועצה המוניציפלית של שאנגחאי״, תוך התעלמות ממחאות פקידים קונסולריים, וקבעו תקנות שקבעו את עקרונות הממשל העצמי. המטרות של המועצה הראשונה היו פשוט לסייע בעניינים העירוניים - סלילת כבישים, איסוף אשפה, ומיסוי.
מעמד משפטי
סעיף 28 לתקנות הקרקעות של ההתיישבות הבינלאומית קבע באופן חד משמעי כי "השטח של המובלעות נותר שטח סיני, בכפוף לזכות הריבונית של סין". כפי שבאה לידי ביטוי על ידי מומחים משפטיים," אין להתיישבות הבינלאומית עצמאות ויותר כוח מאשר מילוי התפקידים המקומיים והעירוניים בלבד. סמכויות הפיקוח על המשטרה, התברואה, הכבישים, ובעיות אחרות של השלטון המקומי מוענקים למועצת העירייה, היות כי זהו הגוף המצויד בצורה הטובה ביותר להתמודד עם נושאים אלה באזור שבו הרוב הגדול של התושבים הם זרים. אבל המועצה העירונית אינה בשום פנים גוף פוליטי. סמכויותיה, מוגבלות. הריבונות היא סינית ובלתי מוגבלת. היא זו שמאצילה סמכויות לגופי הניהול העירוני של המושבה״.
בדפורדשייר קלנגר
מאכל זה היה מאכל איכרים, וכלל מאפה עשוי בצק פריך הממולא בשני מילויים בו זמנית - מצידו האחד ממולא המאפה בבשר טחון ומצידו האחר ממולא ריבה, וכך המאפה מהווה הן מנה עיקרית והן קינוח.
עיילבו
ארכאולוגיה
בתקופה העות'מאנית, כנראה במאה ה-19, הוקם במקום כפר ערבי נוצרי בשם עילבון. ויקטור גרן שביקר במקום ציין כי הכפר יושב על גבי יישוב קדום וכי יש בו שרידים דלים של בניין עמודים, אולי בית כנסת. בתחומי היישוב נמצאו מערות קבורה ושרידים נוספים המעידים על יישוב המקום בתקופת המשנה והתלמוד.
מכון הטבק
נזקי העישון לבריאות
בשנת 1972, פרד פנצר (Fred Panzer), סגן נשיא מכון הטבק מ-1971 עד 1980, כתב תזכיר פנימי בשם "“The Roper Proposal”". בתזכיר, פנצר הזכיר כיצד יצרה תעשיית הטבק ספק ציבורי לגבי המדע הקושר בין עישון למחלות, וכיצד המכון צריך להתאים את השיטות והמסרים שלו כדי לשמור על המחלוקת הזו עוד שנים רבות.
פנצר טען כי טיעונים אלה אינם טובים מספיק וכי יש להוסיף להם מסרים נוספים:
פאולו ביזי
ביוגרפיה
בשנת 1996 הצטרף ביזי לצוות הקבוע של הוצאת סרג'ו בונלי, וצייר את הסדרות "מיסטר לא" ו"זאגור". הוא גם עשה סדרה בת שלושה חלקים, "מנסון" עם סדריק רסאט עבור המו"ל הצרפתי גלנט, על הרוצח הסדרתי צ'ארלס מנסון (2008-2010).
Shadowpact
יום הנקמה
מפקדתם של קבוצת שאדופאקט היא בבר האבדון - ממלכה חוץ-ממדית ומקום מפלט למיסטיקנים אליה מגיעים רק אלה שנוגעו בכוח הקסם. הכניסה אליה היא דרך מספר דלתות חבויות במקומות כמו אטלנטה, ניו יורק, דטרויט, ניו אורלינס, גות'אם סיטי ומטרופוליס. ג'ים רוק, הידוע בכינויו אדון הלילה, מצא את הדלת המובילה לממלכה מאחורי חנות הספרים שלו "אבדון בע"מ". במהלך היעדרותה הממושכת של הקבוצה, לקח קוסם בשם אדי דיקון בעלות על המקום.
אגדה בחולות
בשנת 2013 הוציאה חברת התקליטים הד ארצי את האלבום כחלק ממארז תקליטורים בשם "יוני רכטר – האלבומים המקוריים" הכולל בין היתר את אלבום זה.
Eutelsat
היסטוריה
בדצמבר 2015 שוגר לוויין שמעביר שידורים למדינות אפריקה.
במרץ 2022 בעקבות אירועי מלחמת אוקראינה-רוסיה ערוצי טלוויזיה רוסיים הפסיקו להעביר מלווייני Eutelsat שידורי ערוצי חדשות בין-לאומיות. וועדה בין לאומית ביקשה מ-Eutelsat להפעיל סנקציות על ערוצים רוסיים.
בחום של תל אביב
בחום של תל אביב הוא סינגל שהוקלט על ידי הזמרת הישראלית שרית חדד. השיר יצא לאור ביולי 2004, כסינגל השני מתוך אלבומה ה-12 חגיגה, על ידי חברת התקליטים אבי גואטה הפקות בע"מ.
שלוש (מהדורת חדשות)
מגישים
מגישים ראשיים: עופר חדדאלמז מנגיסטו
אייזק אשכנזי
קורות חיים
ב-1885 חזר לסנט פטרסבורג והיה נשוי הוא המשיך להתמקד בנושאים יהודיים, בעיקר מהברית הישנה, ​​ובשנת 1900 הפיק את אחת מיצירותיו הידועות ביותר: "קהלת".
למרות מידה מסוימת של קושי כלכלי, הוא מעולם לא קיבל עבודות שעמדו בסתירה לאמונותיו.
מרגרט לסלי בוש-בראון
ביוגרפיה
מרגרט בוש-בראון החלה במהרה להצטרף למעגל חברתי של מספר רב של אמניות אחרות, ביניהן אליזבת בוט, ססיליה בו, ומרי פרנקלין, ולעיתים קרובות יצאה בקיץ איתן לצייר לאורך החוף המזרחי. בשנת 1881 סיירה בצרפת ובבלגיה עם הציירת אלן דיי הייל, בת דודה רחוקה, ועם הלן נולטון. באפריל 1886 נישאה לפסל הנרי קירק בוש-בראון ועברה לביתו בניובורג, ניו יורק. לאחר מכן עברו בני הזוג לוושינגטון, שם עבדה מרגרט כציירת. בעלה נפטר בשנת 1935, אך היא נותרה בוושינגטון עד שנת 1941. באותה שנה עברה לפנסילבניה,שם נפטרה שלוש שנים אחר כך בבית בנה ג'יימס באמבלר.
למשפחת בוש-בראון נולדו שלושה ילדים ששרדו, שני בנים, הרולד וג'יימס, [5] שהפכו לאדריכלים ובת, לידיה, ששהפכה לאמנית בעצמה.
יצירתה
בנוסף לתערוכות יחיד, למרגרט בוש-בראון הייתה לפעמים מציגה עבודות משותפות עם בעלה, ומאוחר יותר, עם בתם. [3] בשנת 1883 הציגה בסלון של פריז. בוש-בראון הציגה את עבודותיה בארמון האמנויות וציירה ציור קיר לבניין מדינת פנסילבניה בתערוכה הקולומביאנית העולמית בשנת 1893 בשיקגו, אילינוי.
הדיוקן שציירה מרגרט בוש-בראון של חברתה אלן דיי הייל נמצא בבעלות מוזיאון האמנות האמריקני סמית'סוניאן. זוג דיוקנאות של הרופא ג'ון מוריי ומרי בוילס הם בבעלות בית החולים נורפוק ואוניברסיטת נוריץ'. דיוקן עצמי, משנת 1914 באוסף האקדמיה לאמנויות יפות של פנסילבניה, נכלל בתערוכת הפתיחה של המוזיאון הלאומי לנשים באומנויות, אמניות נשים אמריקאיות 1830–1930, בשנת 1987.
זיוית דוידוביץ
ביוגרפיה
בין השנים 1995–2004 דוידוביץ עבדה באולפני הרצליה. שם התחילה כמפיקה בפועל של שידורים חיים. ב-1997 עלתה לראשונה בישראל תוכנית אירוח לילית "פרפר לילה" בהנחיית טל ברמן. דוידוביץ הייתה אחראית על פיתוח התוכנית שלקח כשנה ועל הפקתה אך לאחר התוכנית הרביעית העבירה את המושכות הלאה כיוון שיצאה לחופשת לידה ללידת בתה השנייה. ב-1998 עלתה לשידור הדרמה "משפחה וחצי" שנכתבה על ידי גלילה רון־פדר-עמית, וכן "סופי וטופי" ו"איפצ'י ודיפצ'י". ב-2000 דוידוביץ מונתה למפיקה הראשית באולפני הרצליה והייתה אחראית על פרויקטים רבים, ביניהם דרמות יומיות כגון: "אהבה מעבר לפינה" ששודרה בערוץ 2 על כל הפלטפורמות (רשת, קשת וטלעד), "ראש גדול", "הילדים מגבעת נפוליאון", "דוח אינטימי" ו"סקס ישראלי".
שימשה המפיקה הראשית של אירוויזיון 2019 שהתקיים במאי 2019 בתל אביב.
אשף עירום
מינים
בסוג זה 2 מינים:
רשימת מחנות משנה של דכאו
רשימת מחנות המשנה של דכאו, אחד ממחנות הריכוז הנאציים.
Oh! Carol
השיר בצד ב' של התקליטון "One Way Ticket" זכה אף הוא להצלחה והגיע למקום ראשון במצעד ביפן בשנת 1960. שיר זה מוכר בשם "The Choo-Choo Train".
מותו של אמיל זולא
פרשת האקין
בשנת 1953, לרגל יובל החמישים למות זולא, פרסם העיתון ליברסיון סדרת כתבות תחת הכותרת: האם זולא נרצח? בכתבות הובאו דבריו של פייר האקן, רוקח שטוען כי הכיר את האחראי לרצח אמיל זולא, שהתוודה בפניו בתא רכבת נוסעים בשנת 1928.
ליבסקינד
ליבסקינד הוא שם משפחה אשכנזי ממקור גרמני (Liebeskind).
עטלף ארך-לשון
עטלף ארך-לשון (שם מדעי: Megaloglossus) הוא סוג של עטלף קטן במשפחת עטלפי הפירות ובו 2 מינים שמצויים ברחבי אפריקה. הסוג הוקם בשנת 1885 על ידי הזואולוג הגרמני אלכסנדר פגנשטכר והוא נחשב עד העשור השני של המאה ה-21 כטקסון מונוטיפי, אז פוצל ממנו מין נוסף על בסיס מחקרים גנטיים ומולוקולריים.
אקולוגיה
הרבייה מתרחשת בכל השנה ללא עונה קבועה, אך מגיעה לשיאה בסמוך לעונת הגשמים. באזורים מסוימים יש שתי עונות רבייה. במהלך העונה, הזכרים מתקבצים בזירות חיזור ומנסים להרשים את הנקבה. ההיריון נמשך מספר חודשים ולאחריהם נולד גור יחיד או תאומים. שני המינים בסוג מוגדרים על ידי הרשימה האדומה של IUCN במצב השימור ללא חשש (LC), לאור טווח התפוצה הרחב שלהם ונוכחותם באזורים מוגנים רבים. האיום העיקרי על הסוג הוא אובדן בית גידול באמצעות בירוא יערות.
מיוניט
גילוי ומקור השם
המינרל נתגלה לראשונה ב-1801 בהר הגעש הכבוי סומה (Suma) – קלדרה עתיקה שהר הגעש וזוב הוא חלק ממנה - במחוז קמפניה שבאיטליה. מקור שם המינרל ביוונית, מיון (פחות), בהתייחס לכך שהמינרל מסתיים בפירמידות חדות פחות מאלו של גבישי הוזוביאניט.
שם נוסף מקובל הוא "מיזוניט" (mizzonite) לסקפוליט עשיר במיוניט.
מאיר זפרן
ביוגרפיה
זפרן נולד ליוסף ולפלורה לבית גטניו בקהיר. גדל בקום אומבו שליד אסואן במצרים, שם עבד אביו כמנהל מחסנים של חווה ענקית לגידול חיטה, תירס, קנה סוכר וקמח. משפחת זפרן הייתה אמידה ומודרנית, ובגיל שבע נשלח מאיר לגור אצל סבו וסבתו בקהיר כדי שילמד בבית ספר צרפתי פרטי. הקשר עם ההורים התנהל באמצעות מכתבים ומעט שיחות טלפון שהיה בבית הסב. מפגשים עימם התקיימו בחג המולד, בחג הפסחא ובחופשת הקיץ. בתום לימודיו בתיכון הצרפתי למד מאיר אדריכלות והנדסת בניין באוניברסיטת קהיר, ובשנת 1952 הוסמך כמהנדס בשני המקצועות.
הגיוס
משה מרזוק, שהכיר את מאיר זפרן מחברותם בתנועת 'מכבי-החלוץ', הוא שגייס אותו ל'הגנה' עם תחילת לימודיו באוניברסיטה בשנת 1946 על זפרן הוטלו שתי משימות. הראשונה הייתה לארגן קבוצת נערים יהודים עד גיל 18 מהרובע היהודי כדי שישמרו על הרובע ויגנו עליו בשעת משבר. המשימה השנייה הייתה לארגן קבוצה דומה שתשמור על מרכז העיר. מאיר הצליח לרתום למשימה הראשונה 35 בני נוער, ביניהם אחותו הצעירה אדריאנה.
יהונתן גפן
מגורים בתל אביב ולונדון
ב-1969, בגיל 22, נישא לאשתו הראשונה נורית גפן מקובר, אותה הכיר לו חברו שלום חנוך. מנישואים אלו נולדו לו שירה גפן (1971) מחזאית, סופרת ויוצרת ואביב גפן (1973) זמר ויוצר. השניים היו נשואים למעלה מ-20 שנים, ולאחר מכן התגרשו.
מבצע וסאטריקן
ב-1975 עלה המופע "מכתבים למערכת", יחד עם דני ליטני (הלחנה), חיים רומנו (תופים וגיטרה חשמלית) דני פאר (קלידים) ומיקי גבריאלוב (בס וקולות רקע). ליטני הלחין את רוב שיריו של גפן למעט "מראת פלאים" בתרגום מליאון ראסל ו"אבא סיפור" בלחן ושירה של גבריאלוב. בחלק מההופעות שולב יענקל'ה רוטבליט. גם מופע זה זכה להצלחה מרובה. אלבום המופע יצא ב-1976.
ב-1981 העלה גפן את המופע "דויד ויהונתן", מופע דואט של ברוזה וגפן שהורכב משירים וקטעי סאטירה הקשורים אחד לשני לרוב. ברוזה ניגן בגיטרה ושר וגפן הקריא שירים. חלק מהשירים היו בלחנים שהופקו כבר קודם לשיריו של יהונתן גפן וחלקם היו חדשים. שירים לא מקוריים שהיו במופע הם "הילדה הכי יפה בכפר" שנכתב על ידי דה גונגורס, הולחן על ידי פאקו איבנז ותורגם לעברית, "אלוהים לצדנו" שכתב והלחין בוב דילן ו"שיר העמק" של נתן אלתרמן ודניאל סמבורסקי. האלבום הוקלט באפריל 1982. מופיעה שם גרסה מחודשת ל"יהיה טוב".
ב-2004, לאחר 4 שנים שבהן חי בארצות הברית, חזר גפן לבמה עם מופע חדש בשם "רק דגים מתים שוחים עם הזרם", שבו שילב קטעי דיבור סאטיריים ושירה. יחד איתו הופיעו דין דין אביב בשירה וכלי הקשה, דנה עדיני בשירה וורד יעקב-פיקר בקלידים. קטעים מהמופע מופיעים באלבום האוסף המשולש של שירים והופעות של גפן ב-2008. ב-2008 עלה המופע מראת פלאים, מופע משותף לגפן עם דניאל סלומון, שבו שולבו מונולוגים סאטיריים של גפן ושיריו של סלומון.
מתרגם
גפן גם תרגם את השיר "טמבל" ("דורצ'ינה") של ולדימיר ויסוצקי מרוסית. תרגומו הושר על ידי ארקדי דוכין, באלבומו "רוצה ויהיה" מ-1989, שהורכב כולו משירים מתורגמים של ויסוצקי.
קישורים חיצוניים
טוריו ראיונות על כתביו:
JAC iEV6E
JAC iEV6E היא מכונית חשמלית המוגדרת כמכונית עירונית סופרמיני מתוצרת יצרנית הרכב הסינית  JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצרת בסין משנת 2016 ועד היום.
מוות חברתי
עבדות ומוות חברתי
מבחינה חיצונית, עבדים עברו אובדן זהות באמצעות שיטות כגון החלפת שם, תיוג או סימון שציינו את מצבם החברתי, קוד לבוש ספציפי שביסס את מעמדם כעבדים בעיני הציבור, סירוס וגילוח ראש. כל אחד מהמעשים הללו הרחיק את העבדים מהזהות הקודמת שלהם וסימל את אובדן החירות והכוח שלהם ואת התלות המוחלטת שלהם ברצון אדונם. התהליך הפסיכולוגי של המוות החברתי כלל את הדחייה כחבר בחברה ובידודם הגנאלוגי באמצעות אובדן המורשת והזכות להעביר את מוצאם לילדיהם. כל הקשרים החברתיים שלהם נתפסו כלא לגיטימיים אלא אם כן אושרו על ידי האדון. ממשועבדים נמנע מבנה חברתי עצמאי והם נחשבו אנושיים רק באופן חלקי, שכן הם נתפסו רק כייצוג של אדונם ולא היה להם כבוד או כוח משלהם. פרקטיקות אלו התבססו על אופני המוות החברתי, בין אם מקורם היה פנימי או חיצוני. לגבי ה"מתים החברתיים" שבאו מבחוץ, אויבים, פותחו טקסים לשילובם כעבדים בתרבות. גם לגבי אלה שבאו מתוך החברה, התפתחו מסורות שנועדו לכלול אותם כעבדים. האופנים הללו סיפקו תהליך למיסוד מצבם של אנשים בתור "מתים מבחינה חברתית".
נטליה מאקארובה
ביוגרפיה
מאקארובה המשיכה להצטיין בתפקידים רבים ושונים, שהבולט בהם הוא התפקיד הראשי בז'יזל. ב-1989 חזרה לתיאטרון הבית שלה, בלט קירוב, והתאחדה מחדש עם משפחתה ועם עמיתיה ומוריה משכבר הימים. שיבתה עתירת הרגשות תועדה בסרט "מקאקארובה חוזרת", שאותו כתבה ואף הציגה. אחרי הופעתה בקירוב, פרשה מן הריקוד. את נעליה ותלבושות הבלט שלה תרמה למוזיאון קירוב. כיום מאקארובה מביימת בלטים כגון אגם הברבורים, הבאיאדרה והיפהפייה הנרדמת ללהקות ברחבי העולם. היא פרשה מן הבלט עקב הצטברות של חבלות, בעיקר לברכיה.
ג'ון טיילר בונר
ג'ון טיילר בונר (באנגלית: John Tyler Bonner; 12 במאי 1920 - 8 בפברואר 2019) היה פרופסור אמריטוס לביולוגיה באוניברסיטת פרינסטון. חלוץ בחקר האבולוציה וההתנהגות בעזרת פטריות חברתיות מסוג עובש רירי.
אודות
קיבל תואר ראשון (1941) שני (1942) ודוקטורט (1947) מאוניברסיטת הרווארד. בין השנים 1942 ל-1946 שירת בחיל האוויר האמריקאי, שם ערך מחקרים בפיזיולוגיה בגבהים. הוא לימד באוניברסיטת פרינסטון בין השנים 1947 ל-1990.
מאורית
מאורית היא שפה ממשפחת השפות האוסטרונזיות, היא מדוברת על ידי בני העם המאורי, ומשמשת כאחת השפות הרשמיות בניו זילנד.
סטטוס
המאורית מדוברת כיום באופן יום-יומי על ידי חלק מבני העם המאורי, נלמדת בבתי הספר, ונחשבת לאחת משלוש השפות הרשמיות של ניו זילנד. לרוב המשרדים והסוכנויות הממשלתיות בניו זילנד ישנם כיום שני שמות רשמיים: השם באנגלית והשם במאורית. לדוגמה, משרד הפנים נקרא במקביל "Department of Internal Affairs" באנגלית, ו-"Te Tari Taiwhenua" במאורית. הדואר הניו זילנדי פועל בכתובות ובשמות הכתובים במאורית במקביל לשמות באנגלית. משנת 2004 מתקיימת בניו זילנד גם רשת שידור טלוויזיונית, שהשידורים בה הם במאורית בלבד. הפירוש המקובל כיום להסכם ואיטנגי מתייחס לשימור השפה המאורית כחובה ממשלתית.
אידולון
תיאור ואנטומיה
האידולון מתאפיין בגוף דק ומוארך, בראש גדול חרוטי ובלוע ומחודד. האוזניים גדולות ורחבות עם קצה מעוגל. העיניים גדולות ובולטות והנחיריים מופרדים בחריץ עמוק. בין המאפיינים של הסוג המבדילים אותו מהשועלים המעופפים ניתן למנות עצם עורפית מעוגלת ולא ישרה, עצם חותכת מופרדת מהחרטום, העדר שיער נוקשה בצוואר, לחיים נפוחות ושיניים קצרות יחסית עם נוסחה שונה (5 טוחנות בלסת העליונה ו-6 טוחנות בתחתונה). כמו כן, יש לו זנב קצרצר בניגוד לרוב השועלים המעופפים נטולי הזנב.
חגית בן-יעקב
ביוגרפיה
בן-יעקב היא אם לשני ילדים.
אלאדין (מחזמר, 2011)
מערכה שנייה
תהלוכה גדולה עוברת ברחובות אגרבא, בראשה צועדים הג'יני, בבקק, עומר וקאסים. הם מכריזים על בואו של "הנסיך עלי מעבאבה" ("Prince Ali"). בהגיעו לארמון, אלאדין, מחופש לנסיך עלי, מביע בפני הסולטאן את רצונו להינשא ליסמין. יסמין שומעת את השיחה וחושבת שעלי הוא סתם עוד נסיך רדוד. ג'אפר, שחושד בעלי, מספר לו את מיקומו של חדר השינה של יסמין, מבלי להזכיר כי בהתאם לחוק באגרבא, אסור על הנסיכה לשהות בנוכחות מחזריה ללא פיקוח. אלאדין מחזר אחר יסמין ולוקח אותה למסע קסום על שטיח מעופף שסיפק לו הג'יני ("A Whole New World"). עם שובם, יסמין חושפת את זהותו האמיתית של אלאדין - הצעיר אותו פגשה בשוק. אלאדין משקר לה, ואומר לה שהוא באמת נסיך, שפשוט אוהב להתלבש כאדם פשוט כדי לחמוק מהלחצים של חיי הארמון, כפי שיסמין עשתה בעצמה. יסמין רואה שאלאדין איננו שטחי כפי שחשבה בתחילה, ומנשקת אותו לילה טוב. לאחר שהם נפרדים, אלאדין נעצר על ידי ג'אפר בגין כניסתו לחדר המגורים של יסמין ללא פיקוח. כאשר הדבר נודע לחבריו, בבקק, עומאר וקאסים מסתערים על הארמון על מנת להציל את אלאדין ("High Adventure"), אך הם נלכדים ומושלכים אל הצינוק. אלאדין משתמש במשאלתו השנייה על מנת לשחררם ("Somebody's Got Your Back").
כאשר הסולטאן מודיע לציבור כי יסמין תינשא לנסיך עלי ("Prince Ali (Sultan Reprise)"), ג'אפר מופיע במפתיע וחושף את זהותו האמיתית של אלאדין (Prince Ali (Jafar Reprise)). הג'ני מגיע, יחד עם יסמין אזוקה בשלשלאות, ואומר לאלאדין כי ג'אפר הוא כעת אדונו, ומשאלתו הראשונה הייתה להפוך את יסמין לאסירה שלו. ג'אפר משתמש במשאלה השנייה שלו על מנת להכתיר עצמו לסולטאן, והג'יני מגשים את המשאלה הזו בחוסר רצון. אלאדין נזכר במה שהג'יני סיפר לו קודם לכן - על המגבלות לכוחותיו. אלאדין משכנע את ג'אפר לבקש להפוך בעצמו לג'יני, על מנת שיהיו לו כוחות משל עצמו. כאשר הג'יני מגשים את משאלתו של ג'פאר - ג'אפר נשאב אל תוך מנורת קסמים משל עצמו, ונכלא בה לעד.
תגובות וביקורות
ההפקה המקורית בברודוויי זכתה לביקורות מעורבות מצד מבקרי התיאטרון. מארק קנדי (Associated Press) העניק להפקה ביקורת נלהבת, וכתב: "זה מלא חיים ... מושר טוב ... ומתוק כפי שהפקות התיאטרון של דיסני מצליחות להיות בצורה טובה כל כך, אגדה סכרינית לילדים, המשלבת שנינויות עבור הוריהם". אליסה גארדנר (USA Today) העניקה למופע 3.5 כוכבים מתוך 4, וכתבה כי ההפקה האחרונה של דיסני עומדת בסטנדרטים גבוהים, כך שהיא "תפתיע את הצופים שמגיעים כמלווים [של ילדיהם] או תגרום להם לחוות מחדש את ילדותם". תום גריאר (אנטרטיינמנט ויקלי) העניק להצגה ציון "B" וכתב כי "בסך הכל, זהו אחד ממחזות-הזמר הטובים יותר של דיסני, הכולל קטעים מוזיקליים מרהיבים, עם הכוריאוגרפיה המלהיבה של קייסי ניקולו, התפאורה המשוכללת של בוב קראולי והתלבושות הנוצצות של גרג ברנס".
מערות לונגמן
היסטוריה מאוחרת
עם הקמת הרפובליקה העממית של סין ב-1949 הוכרזו המערות אזור מוגן ועברו שימור. סעיף 22 בחוקת סין העממית, הכולל בין נושאים אחרים גם הגנה על אתרי מורשת טבעיים, הורחב אחר-כך באמצעות חוקים ותקנות שונים שנועדו להגן ולשמר את המורשת התרבותית של סין.
ב-1953 הוקמה סוכנות הפיקוח על שרידי לונגמן כחלק ממשרד התרבות. ב-1954 ביצעה הסוכנות החדשה באתר רישום המצאי. ב-1961 הכריזה מועצת המדינה על מערות לונגמן כמונומנט תרבותי לאומי הדורש הגנה מיוחדת. ב-1982 הוכרז האתר כאחד מקבוצת האזורים הנופיים הראשונה שקיבלו הגנה מהמדינה. שמה של הסוכנות הוסב ב-1990 למכון המחקר של מערות לונגמן, והאחריות על ניהול אתרי המורשת הועברה לעיריית לוו-יאנג. שמו של הארגון המפקח על האתר שונה שוב ב-2002 לאקדמיית המחקר של מערות לונגמן.
המערות
יש כמה מערות עיקריות שבהן תצוגות ראויות לציון של פסלים בודהיסטיים וכתובות קליגרפיות. כמה מבין המערות העיקריות והשנים בהן נחצבו כוללים את: גוּיָאנְג-דונְג (493), בִּין-יָאנְג-דונְג (505), לְייֵנְחְווָה-דונְג (520) וֵיידְזְה-דונְג (522), שְׁקוּ-סְה (520), יָאופָאנְג-דונְג (570), גָ'איְפֿוּ-דונְג (בערך 636), חְווֵיְגְ'ייֵן-דונְג (630), פָאחְווָה-דונְג (650), פֶנְגְשְׂייֵן-סְה (672), וָאנְפֿוֹ-סְה (680-670), גִ'ינְאָן-דונְג (684), גָאנְגִ'ינְג-סְה (684) ולֵייגוּטָאי-דונְג (684). מערות גוּיָאנְג, בִּין-יָאנְג ולְייֵנְחְווָה נחצבו בצורת פרסת סוס.
פֶנְגְשְׂייֵן
בנוסף לשנת הגילוף מציינת הכתובת בבסיס הפסל של ואירוקנה את שמות האומנים שעסקו במלאכה, ואת שם התורם, כלומר הקיסר גָאודְזונְג (שלט 649–683) והיא גם מכבדת את וו דזה טיין. נאמר כי וו דזה טיין תרמה "עשרים ושניים אלף מיתרים מכסף הסומק והפודרה שלה" על מנת להשלים את מעמד הפסל. מכאן משערים כי בודהה ואירוקנה גולף כך שדמה לקיסרית עצמה ולכן כונה "המונה ליזה הסינית, ונוס או אם סין". כל דמויות הפסלים במערה, שלא ניזוקו, משדרים חיות. סביב הפסל הראשי מגולפים דמויותיהם של קאשיאפ ואננדה, שני תלמידיו הראשיים של ואירוקנה ושני בודהיסטוות עטורים בכתרים. בנוסף, דמויות רבות של "לוקאפאלס (שומרי ראש או מלכים שמימיים), דוואראפלס (שומרי המקדש) ודמויות רבות אחרות".
הסכסוך הגרמני-צרפתי
הסכסוך הגרמני-צרפתי הוא שם כולל למערכת היחסים העוינת בין שתי המדינות סביב נושא תוואי הגבולות ביניהן באזור חבל הריין, אשר נמשכה למעלה מ-300 שנה, מאז פרוץ מלחמת שלושים השנים ב-1618 ועד לתום מלחמת העולם השנייה בשנת 1945.
ג'ייד פטיג'ון
ביוגרפיה
ביוני 2020, היא לוהקה לסדרת הדרמה של ABC "ביג סקיי", בתפקיד גרייס סאליבן הנחטפת יחד עם אחותה הגדולה דניאל (נטלי אלין לינד).
ב-2023 לוהקה לסרט All my friends are dead.
פניה דה לוס אנמורדוס
ארכאולוגיה
לאזור שבו שוכן ההר יש ערך ארכאולוגי רב בשל שרידים שנתגלו בו המתוארכים החל מהתקופה הפלאוליתית התיכונה, שמקורם בהתיישבות האנושית הארוכה והממושכת של אזור אנטקרה לאורך ההיסטוריה. דוגמה לחשיבות זו הם האתרים הרבים הממוקמים ממזרח לפניה דה לוס אנמורדוס, בהם: "לוס אוליבייוס" (Los Olivillos), "סרו דה לה וירחן" (Cerro de la Virgen), "פרנטה קמינו דה פרלטה" (Frente Camino de Peralta) ורבים אחרים.
יצחק פורטר
יצחק פורטר (1878 – 1944) היה מוזיקאי, כנר ומנצח, ייסד את תזמורות ראש פינה וזכרון יעקב, והיה מראשוני מנצחי האורקסטרה של ראשון.
קריירה מוזיקלית
לאחר מכן השתקע בראשון לציון, הורה נגינה וארגן שם תזמורת כלי נשיפה ורביעיית מיתרים. נהג להופיע עם התזמורת בחגיגה העממית והמכביה שהייתה נערכת ברחובות בכל שנה בחול המועד פסח, בהשתתפות המוני נוער מכל ארץ ישראל. בראשון לציון. עם התזמורת ניגן בחגיגות בבית העם וברחבת בית כנסת, בקבלות פנים לשליטים ולאורחים רמי-מעלה, ולכבוד חיילי הגדודים מאוסטרליה וניו זילנד, ששחררו את מושבות הדרום מידי טורקיה. מאז הייתה ראשון לציון כעין מרכז מוזיקלי למחנות הצבא שבדרום הארץ. כן השתתף עם תזמורתו בכינוס הראשון של מכבי (ספורט), שנערך אחרי הכיבוש בירושלים.
סברי ג'ריס
אודות
ג'ריס נולד בכפר פסוטה ב-1938 למשפחה ערבית-נוצרית. למד בבית הספר טרה סנטה בנצרת. בגיל 19 יצא ללמוד משפטים באוניברסיטה העברית. הוא היה פעיל בוועד הסטודנטים הערבים והיה ממייסדי ומנהיגי תנועת "אל-ארד", תנועה ערבית לאומית עם אוריינטציה נאצריסטית פאן-ערבית שהוצאה מהחוק כעבור כמה שנים. עם סיום לימודיו עבר לחיפה ועבד במשרד עורכי הדין נקארה-וקסמן.
אוריאל בוסו
קורות חיים
נולד ברמלה, לאמו חפציבה, בתו של רב העיר יצחק אביחצירא (הבאבא חאקי), ולאביו, שעלה מארגנטינה בילדותו ולמד בישיבת פורת יוסף. הוא הבן התשיעי מתוך עשרה.
שלומי ארבע
קריירה
בשנת 2014 השתתף בתפקיד ראשי בסרט "שוטה הכפר" יחד עם שמיל בן ארי וזאב טנא. כמו כן השתתף בסדרה Tyrant.
בשנת 2022 שיחק בסדרה "ירושלים" וכן השתתף בסרט הקצר "אנא המתן לנציג".
עטלף הדמעות
מינים
בסוג זה 3 מינים:
Ratchet & Clank Future: A Crack in Time
עלילת המשחק
המשחק ממשיך את עלילת הסיפור מהנקודה בה קודמו הסתיים. לאחר חטיפתו של קלאנק על ידי ה"זונים" בסוף המשחק הראשון בטרילוגיה, ראצ'ט מצליח לאתר את מיקומו של קלאנק ומגלה שד"ר נפריוס אחראי לחטיפתו. במהלך המשחק, ראצ'ט מסייר ברחבי החלל כדי להתאחד שוב עם ידידו, קלאנק, שבינתיים מתעורר במקום אליו נלקח ומגלה עוד פרטים על ייעודו.
WD-40
WD-40 הוא השם המסחרי של תרסיס רב שימושי לצורכי שימון, סיכה ואחזקה, המיוצר על ידי החברה בעלת השם הזהה. תרסיס השמן הוא למעשה המוצר העיקרי של החברה (המייצרת בנוסף גם מספר זניח של חומרי ניקוי), ואחראי למרבית מכירותיה. מוצרי החברה משווקים ב-176 מדינות בעולם, מהם כ-50% באמריקה, כ-30% באירופה, וכ-10% באסיה.
גמר הליגה האירופית 2014
גמר הליגה האירופית 2014 התקיים באצטדיון יובנטוס בטורינו, איטליה ב-14 במאי 2014, ובו נקבע כי הזוכה בטורניר הליגה האירופית לעונת 2013/2014 היא סביליה הספרדית, שניצחה במשחק את בנפיקה ליסבון הפורטוגלית בתוצאה 4-2 בדו-קרב בעיטות עונשין, לאחר שוויון 0-0 בתום ההארכה. הייתה זו המהדורה ה-43 של המפעל, והחמישית מאז המעבר מגביע אופ"א לליגה האירופית.
מחצית שנייה
עד לסיום לא הצליחה אף קבוצה למצוא את הרשת, והמשחק עבר להכרעה בהארכה.
מאיר מוזס
חיים אישיים
מוזס היה נשוי ואבא לשלושה בנים.
פרידה ליכטבלאו
ביוגרפיה
פרידה ברסון נולדה וגדלה בוורשה למשפחה יהודית אורתודוקסית הילדה הצעירה במשפחה בת 9 ילדים.
1942
באליפות ארץ ישראל שנערכה במאי 1942 היא זכתה ב-3 מדליות זהב, בהדיפת כדור ברזל בתוצאה של 9.48 מטר, לפני רות מנדלה (9.43 מטר) ולאה פלטשר ממכבי תל אביב (7.13 מטר), בזריקת דיסקוס בתוצאה של 35.38 מטר, לפני רות מנדלה (25.22 מטר) וריטה פסטנברג ממכבי תל אביב (20.63 מטר) ובהטלת כידון בתוצאה של 21.55 מטר, לפני לאה פלטשר (20.76 מטר) ורות מנדלה (20.75 מטר).
1950
במכביה השלישית היא זכתה במדליית זהב בזריקת דיסקוס בתוצאה של 33.28 מטר, לפני עטרה פולונסקי (32.68 מטר) ומרים גולדפיין (28.52 מטר), שתיהן מישראל.
עטלף המושק
תפוצה וביולוגיה
המינים בסוג פעילים בשעות הלילה ומבלים את שעות היום בשינה בבדידות או בקבוצות קטנות במערות, עלווה סבוכה. הם ניזונים בעיקר מפירות וצוף, בפרט מפירות הפיקוס והסבייה. הם לרוב תרים אחר מזון בסמוך למקורות מים כמו נהרות, נחלים ובריכות. ההיריון נמשך כארבעה חודשים, לאחריהם נולד גור יחיד או תאומים. הגורים נשארים לצד האם במשך כשלושה חודשים ואז הופכים לעצמאיים.
אלכסנדר סנדרוביץ'
קורות חייו
סנדרוביץ' נולד באוקראינה הסובייטית, ברית המועצות דאז. משפחת אביו חיה באוז'הורוד, בגבול ברית המועצות וצ'כוסלובקיה, אביו ניגן בקלרינט ובסקסופון בתזמורת של התיאטרון העירוני. ב-1968, בהיותו בן עשרים, עבר אביו יחד עם המנצח של תזמורת אוז'הורוד לתזמורת התיאטרון של צ'רניגוב, עיר בה חיה משפחת אמו של אלכסנדר. שם, בצ'רניגוב, הוריו נפגשו ושם אלכסנדר נולד. אמו שרה ורקדה בלהקה חובבנית ובמקצועה תפרה בגדים במתפרה. מכיוון שכמוזיקאי היה אביו בסיבובי הופעות ברחבי ברית המועצות הרחק ממשפחתו, זנח אביו את המוזיקה והפך לצלם. לאלכסנדר אחות קטנה ממנו בשש שנים. הוא למד בתיכון בשנים 1977–1987, הלך פעמים בודדות לחוג דרמה ולא גילה שום עניין בתיאטרון.
חנוך קלעי
חנוך קלעי (סטרליץ; כ' באדר ב' תר"ע, 31 במרץ 1910 – י"ח בניסן תשל"ט, 14 באפריל 1979) היה חבר מפקדת אצ"ל ולח"י, ומומחה ללשון העברית.
קורות חייו
בינואר 1942 פרסמה המשטרה הבריטית את תמונותיהם של ראשי לח"י בעיתונות ובלוחות המודעות בצירוף הבטחה לפרס כספי גבוה למי שיביא ללכידתם. בפברואר 1942 הסגירו קלעי וזרעוני את עצמם למשטרה. על הסיבות שהביאות להחלטתם זו כתב יהודה לפידות: "יש לזכור שמאחוריהם לא עמד שום ארגון שיכול היה לעזור להם להסתתר והם הרגישו כחיות נרדפות". על פי סיכום מוקדם השניים לא נחקרו ולא הועמדו למשפט, אלא הועברו ישירות למחנה מעצר. ב-19 באוקטובר 1944 הוגלה קלעי למחנה המעצר באפריקה יחד עם 250 עצירים נוספים, וחזר לישראל רק ב-12 ביולי 1948.
Graduation (שיר של בני בלנקו)
דמותו של ג'וס שמופיעה בעטיפת הסינגל נכללה גם בעטיפת אלבומו Legends Never Die.
וידאו קליפ
הוידאו קליפ לשיר פורסם ביום יציאת השיר, את הקליפ ביים ג'ייק שרייר. הווידאו קליפ בנוי מקטעי סרטונים של שחקנים המגלמים תלמידי וסגל תיכון. תלמידי וסגל התיכון משוחקים על ידי שחקנים ומפורסמים, ובכל אחת מהסצנות מופיע כיתוב שמספר על עיסוקם לאחר התיכון. גם ג'וס וורלד ובני בלנקו מופיעים בקליפ, כאשר ג'וס משחק תלמיד בשם גארי שמכור למשחקי מחשב, ובני משחק את מר אפצ'ק, מורה למתמטיקה.
דיר אל-קאסי
בתקופה העות'מאנית
בשנת 1838, דיר אל-קאסי תועדה ככפר מוסלמי במחוז אל ג'בל, הממוקם ממערב לצפת.
בתקופת המנדט הבריטי
בזמן מפקד האוכלוסין של 1922, שנערך על ידי שלטונות המנדט הבריטי, הייתה בכפר אוכלוסייה של 663 תושבים, כלום מוסלמים, במפקד 1931, הייתה אוכלוסייה של 865 תושבים, עדיין כלום מוסלמים, שהתגוררו ב-169 בתים.
מאוחר יותר, הכפר היה ברובו מוסלמי אך היה בו גם מיעוט נוצרי פלסטיני גדול. לפי מפקד האוכלוסין של 1945 היו בו 1,250 תושבים; 370 נוצרים ו-880 מוסלמים. יחד עם שני הכפרים פאסוטה ואל-מנסורה, האוכלוסייה מנתה 2,300 תושבים ושטחו הכולל של הכפר היה 34,011 דונם. 1,607 דונם היו מטעים ואדמות שלחין, 6,475 שימשו לגידולי דגנים, ואילו 247 דונם היו אדמות בנויות.
אינטרנט ברוסיה
תשתיות
פיתוח תשתיות האינטרנט ברוסיה החל בפיתוח רשתות מחשוב מבוססות מודם אנלוגי בערים סובייטיות, בעיקר במוסדות מדעיים. הראשון שחיבר בין מארחי דואר אלקטרוני של יוניקס (כולל רפובליקות סובייטיות) היה ארגון RELCOM שהוקם ב-1 באוגוסט 1990 במכון קורצ'אטוב לפיזיקה גרעינית במוסקבה. הם תפקדו יחד כקואופרטיב לתכנות, עם מערכת ההפעלה דמוית יוניקס, DEMOS הסובייטית. באוגוסט 1990 הם הקימו ניתוב דוא"ל קבוע עם צומת אינטרנט באוניברסיטת הלסינקי דרך קו קול בתשלום.
ארצות הברית במלחמת העולם הראשונה
ארצות הברית נכנסה למלחמת העולם הראשונה לצד מדינות ההסכמה ב-6 באפריל 1917, כשלוש שנים לאחר פרוץ המלחמה, בעקבות פרסומו של מברק צימרמן. אף על פי שנגררה אל המלחמה בחוסר רצון בולט של רוב אזרחיה ומנהיגיה, יצאה ממנה בסופה כמנצחת הגדולה, כמעצמת על כלכלית וצבאית וכמנהיגה מוסרית של העולם המערבי. ארצות הברית גייסה ושלחה לחזית המערבית בצרפת כמיליון חיילים במסגרת חיל המשלוח האמריקאי תחת פיקודו של גנרל הצבאות ג'ון פרשינג. לכוח היו 53,402 הרוגים בשדה הקרב, 63,114 הרוגים שלא בקרב (מתוכם 25,000 מתו בשפעת הספרדית) ו-204,000 פצועים. על אף שהמשמעות הצבאית של הכוח האמריקאי בלחימה לא הייתה גדולה, הדחיפה המורלית שנתנו החיילים הרעננים לבעלי בריתם הייתה מכרעת.
גיוס והתנגדות לגיוס
התנגדות נוספת נבעה גם בשל היחסים הדו-ערכיים עם בריטניה, בת ברית מצד אחד, אך מדינה שנלחמה בארצות הברית רק מאה שנים קודם לכן (במלחמת 1812). בין המתנגדים היו גם צאצאי מהגרים מאירלנד שתיעבו את בריטניה.
ארבע עשרה הנקודות
בנאום שנשא וילסון בפני הקונגרס ב-8 בינואר 1918, ציין 14 נקודות למען בנייה מחודשת של אירופה לאחר השגת הניצחון.
יהודי ארצות הברית ומלחמת העולם הראשונה
היוזמים העיקריים להקמת הגדוד ב-1917 היו יצחק בן-צבי ודוד בן-גוריון שהוגלו מארץ ישראל. הגדוד מנה 5,000 מתנדבים אנשי התנועות הציוניות "החלוץ" ו"פועלי ציון", והוא פעל תחת פיקוד בריטי. מפקד הגדוד היה הקולונל אליעזר מרגולין. ב-1918 נשלחו חיילי הגדוד לארץ ישראל. כמחצית מאנשיו שהגיעו השתתפו במערכות הלחימה בעמק הירדן ובשומרון. חלק מאנשי הגדוד הגיעו לארץ ישראל רק בתום המלחמה.
עטלף המשי
מצב
עטלף המשי מסווג על ידי הרשימה האדומה של IUCN במצב השימור ללא חשש (LC), לאור טווח התפוצה הרחב שלו, אוכלוסייתו הגדולה, נוכחות במספר רב של אזורים מוגנים, סובלנות למגוון בתי גידול, והעדר אינדיקציות לירידות משמעותיות בעתיד הנראה לעין. עם זאת, מגמת האוכלוסייה בירידה. חלק מתת המינים מאוימים מצד כריתת עצים, ציד לבשר והפרעה אנושית במערות.
הים הידוע
הים הידוע (בלטינית: Mare Cognitum - "מארה קוגניטום") הוא ים ירחי הממוקם באגן אוקיינוס הסערות שעל הירח. הים הידוע, בדומה ליתר הימים הירחיים, אינו ים אלא עמק המכוסה בזלת. צפונית מערבית לים הידוע מצוי רכס הרי ריפאאוס. הים קיבל את שמו בשנת 1964 לאחר שנחתה בו הגשושית האמריקאית ריינג'ר 7.
חוק דולבר
חוק דוֹלְבֶּר הוא נוסחה, הקובעת את הקשר שבין תדירות צרצור הצרצר לבין טמפרטורת האוויר. הנוסחה נתגלתה על ידי הפיזיקאי האמריקאי עמוס דולבר (Dolbear) בשנת 1897. הנוסחה מאפשרת לחשב את הטמפרטורה לפי מספר הצרצורים של צרצר בדקה: אם N הוא מספר הצרצורים בדקה ו-T_C היא הטמפרטורה במעלות צלזיוס, אז מתקיים הקשר:
New Outlook
היסטוריה
המגזין נוסד על ידי קבוצה של יזמים כדי לשמש במה לפרסום מאמרי דעה ופובליציסטיקה בנושאים הנמצאים על סדר היום הציבורי, הפוליטי והמדיני בישראל, בשפה האנגלית, כך שהקהל הבינלאומי יוכל להיחשף אליהם. תחילה לא היה למגזין קו פוליטי אחיד והוא לא היה משויך באופן מפורש למפלגה כלשהי. למרות שהיוזמה הראשונית הייתה של חברי מפ"ם, כותבים מכל הקשת הפוליטית הוזמנו לכתוב בעיתון. בין הכותבים והתומכים של העיתון בתחילת דרכו היו: מיכאל אסף, הרצל ברגר (חברי מערכת דבר) משה קול ויזהר הררי (מהמפלגה הפרוגרסיבית), יצחק זיו-אב, קורט בלומנפלד, יוסף ספיר וחיים לבנון (מהציונים הכלליים), אנשי אקדמיה - מרטין בובר, שמואל הוגו ברגמן, שמואל אייזנשטדט (שהיה חבר מק"י), אנשי עסקים ותעשיינים שחלקם תרמו את ההון הראשוני להקמתו ביניהם אריך מולר מיסד אתא וגרשום שוקן עורך הארץ. אולם תוך שנים ספורות פרשו רבים מהכותבים והתומכים מאחר שטענו שהקו המערכתי של תומכי מפ"ם השתלט עליו. ב-1959 פרשו אנשי מפא"י והמפלגה הפרוגרסיבית, וב-1964 אנשי מפלגת הליברלים העצמאיים.
פאבל קוקה
תארים
תארים אישיים:
עטלף הצווארון
תיאור
הפרווה של עטלף הצווארון קצרה וקשיחה והיא דלילה בגחון ושעיר סביב הצוואר. צבעה הכללי נע בין אפרפר, לבז׳, צהבהב, שנהב, חאקי, חום זית או חום בהיר. הצווארון בולט בצבעו העז שנע בין כתום לצהוב או זהוב, אם כי יש מקרים שבהם הוא חיוור יותר. הראש עשוי להיות כהה יותר משאר הגוף. הכנפיים שחורות דהויות, האוזניים שחרחרות והזרועות והשוקיים ורודים.
מצודת ברסט (סרט)
רקע
לקראת 22 ביוני 1941 במבצר ברסט נפרסו שמונה גדודי רובאים, גדוד סיור, אגד ארטילרי, שני גדודים ארטילריים (נ"ט ונ"מ) ויחידות נוספות של צבא והנקוו"ד.
שגריר ארצות הברית ברוסיה
בית ספאסו
בניית הבית החלה באפריל 1913 וכמעט הושלמה בקיץ אותה שנה, אך העבודות נמשכו אל תוך שנת 1914 והושלמו לבסוף עם פרוץ מלחמת העולם הראשונה באוגוסט 1914.
לאחר יולי 1935 כשממשלת ברית המועצות הזמינה את בכירי המפלגה הקומוניסטית האמריקאית ליטול חלק בפסגת הקומינטרן, היחסים בין המדינות נעכרו והשגריר חדל לערוך נשפים ומסיבות ראוותניות.
בחגיגות יום העצמאות האמריקאי שנערכו ב-4 ביולי 1991 נערכה מסיבת בבית ספאסו ובה נכח גם נשיא רוסיה בוריס ילצין. לאורך שנות ה-90, הנשיא ביל קלינטון ביקר במוסקבה 4 פעמים ובכל פעם התארח בבית ספאסו. ב-24 במרץ 2002 הנשיא ג'ורג' ווקר בוש הגיע לבית ספאסו לציין את חתימת הסכם סורט לצמצמום נשק אסטרטגי התקפי.
ב-29 באוקטובר 2010 השגריר ג'ון ביירלי ערך נשף לציון הקשרים בין הספרות הרוסית והאמריקאית ולציון 75 שנה לנשף החגיגי שנערך בבית ספאסו בשנת 1935 והיווה השראה לנשף החצות שב"האמן ומרגריטה" מאת בולגאקוב.
ניקולה אילייב
ניקולה אילייב (בבולגרית: Никола Илиев; נולד ב-6 ביוני 2004 ביודלניק שבבולגריה) הוא כדורגלן בולגרי המשחק בעמדת הקשר ההתקפי בקבוצת אינטר מילאנו ובנבחרת בולגריה.
פרדריק, דוכס שלזוויג-הולשטיין-זונדרבורג-אוגוסטנבורג
ביוגרפיה
פרדריק היה נשוי לאנה כריסטינה ברויטר; אולם לא נולדו להם ילדים. ירש אותו אחיו הצעיר ארנסט אוגוסט.
ברוך תאומים-פרנקל
ביוגרפיה
בשנת תקל"ח נישא לבתו של הרב יהודה פרנס, ראש הקהל של וישניצא (בנו של הרב ברוך פרנס חתן הרב יצחק סג"ל לנדא, רבה של קרקוב). בזיווג שני נישא לבתו של הרב יהודה לייב הלוי מליסא. אשתו השנייה נפטרה בשנת תקס"ט. בזיווג שלישי נישא לאלמנת הרב משה הכהן רפפורט, בתו של הרב צבי יהושע הלוי הורוביץ שהיה רב בטשביץ' ובטרנוב, בנו של רבי שמעלקה מניקלשבורג. בתו, רחל, נשאה לרבי חיים הלברשטאם מצאנז.
וינצ'נצו גליאוטי
ביוגרפיה
וינצ'נצו תומאסלי נולד בפירנצה. הוא למד רפואה אך שינה כיוון והחליט להיות רקדן. הוא למד אצל גספארו אנג'וליני, שהיה מבוגר רק בשנתיים מתלמידו. ב-1759 הצטרך ללהקה של ג'וזפה פורטי, שהופיעה בוונציה בתאטרו סן מואיזה, בשם הבמה "גליאוטי". בשנת 1761 הצטרף ללהקת המחול של תיאטרון אחר בוונציה, סן בנדטו. ב-1763 נשא לאישה את הרקדנית הראשית אנטוניה גווידי, שלמדה בשטוטגרט אצל ז'אן-ז'ורז' נובר.
מאיר הכהן קפלן
הרב מאיר הכהן קפלן (תרס"ה, 1905 - י"ב בטבת תשנ"ד 26 בדצמבר 1993) היה רב ודיין ישראלי.
תולדותיו
נולד לרב יהושע הכהן קפלן ושמו ניתן לו על שם סבו, אבי אביו. למד בישיבת טלז. בשנת תרפ"ד (1924) עלה לארץ ישראל. למד בישיבת מרכז הרב ובישיבת חברון. לאחר מכן עבד במכון הארי פישל והיה מרבני "'אהל תורה בית דוד' - בית המדרש הגבוה לתלמוד" בירושלים. לימד במדרשייה בפרדס חנה. בשנת תשט"ז מונה לחבר בית הדין הרבני בתל אביב. תמך בפעילותה של תנועת הפועל המזרחי.
ים הומבולדט
שמו של ים הומבולדט ניתן לו על ידי יוהאן היינריך מאדלר, והוא אחד משתי ימות הירח הנקראות על שם אישים (הים השני הוא ים סמיית'). השם אומץ רשמית בשנת 1935.
התעמלות אמנותית
היסטוריה
מ-1984 התעמלות אמנותית היא ענף אולימפי. מייסודו של הענף עד סוף שנות ה-80 המדינות החזקות ביותר היו ברית המועצות ובולגריה. בשנות ה-90 אחרי שברית המועצות התחלקה למדינות שונות וכל המדינות האלו התחילו לפתח את ההתעמלות האמנותית באופן עצמאי, התחרות ביניהן גדלה והבולטות ביותר היו רוסיה, בלארוס, אוקראינה וגם בולגריה. גם המדינות האירופאיות התקדמו והחזקות ביניהן היו ספרד, צרפת, גרמניה ואיטליה.
קבוצות
ביום הראשון של תחרות הקבוצות נערכת תחרות הקרב רב, אשר כוללת את שני התרגילים - תרגיל אחד עם חמישה מכשירים זהים (ב-2011 5 כדורים), ותרגיל שני עם שלושה מכשירים מסוג אחד ושניים מסוג אחר (ב-2011 3 סרטים ו-2 חישוקים). סיכום התוצאות בשני התרגילים קובע את הדירוג. תחרות קרב רב היא היחידה בתוכנית האולימפית.
ביום השני מתקיימות תחרויות הגמר בכל תרגיל בנפרד, בהן משתתפות 8 קבוצות שהשיגו את התוצאות הטובות ביותר בכל תרגיל ביום הראשון.
ים הקצה
ים הקצה ממוקם בקואורדינטות סלנוגרפיות 13.3° צפון, 86.1° מזרח.
עטלף הצוף
אקולוגיה
המינים בסוג פעילים בכל שעות היממה, ונחים לסירוגין בחללי וענפי עצים, מבנים נטושים ובפרט תחת כפות דקל, קוקוס ובננה. הם ישנים בבדידות או בקבוצות קטנות של 5–10 פרטים. כפי שמרמז שמם, עטלפי הצוף ניזונים בעיקר מצוף ואבקנים ובמידה פחותה ממיץ פירות. האנטומיה הייחודית והמורפולוגיה של הלשון והשיניים מותאמת במיוחד לסוג זה של תזונה. העטלף אינו מרחף באוויר במהלך היניקה, אלא מטפס על התפרחת ומשרבב את ראשו לתוכה. הרגלי האכילה של הסוג הופכים אותו למאביק פרחים חשוב. עטלפי הצוף תרים אחר מזון בגפם ולעיתים נדירות בזוגות. נוכחות בלוטות ריח גדולות מעידה על טריטוריאליות, אם כי הדבר לא אומת לחלוטין. עטלף הצוף חי בשטח קבוע שגודלו עד 5.8 דונם והוא מדי פעם יוצא לגיחות סריקה על פני 1–2 ק״מ במטרה לאתר אזורים עשירים בתפרחות. שטח המחיה עשוי להיות קטן יותר באזור עם ריכוז גבוה של עצי בננות שמושכים אליהם עטלפים רבים. כאשר הטמפרטורות צונחות, עטלפי הצוף נכנסים למצב של נמנום כדי לחסוך באנרגיה. למרות שהסוג אינו מחפש את מזונו באמצעות אקולוקציה הוא מפיק גלי קול נמוכים שמשמשים לתקשורת עם עטלפים אחרים ולהתרעות מפני טורפים. האויבים העיקריים של הסוג הם נחשים ובמידה פחותה גם דורסי לילה וטורפים קרקעיים. הנטייה שלהם לחיות בגפם, מקלה עליהם להסתתר מפני טורפים.
קסנוטורבלה
טקסונומיה
הסוג קסנוטורבלה שייך למשפחת Xenoturbellidae ולמערכה Xenoturbellida. המין הראשון של קסנוטורבלה, קסנוטורבלה בוקי (Xenoturbella bocki) התגלה בשנת 1915 על ידי סיקסן בוק (Sixten Bock) ותואר בספרות המדעית לראשונה בשנת 1949 על ידי איינר ווסטבלאד (Westblad,1949, Arkiv Zoologi 1:3-29) כשהמין נקרא על שם החוקר שמצא אותם לראשונה, בוקי. משך שנים לא היה ברור כיצד יש לסווג את הקסנוטורבלה מבחינה טקסונומית. במשך שנים חשבו שהם שייכים לתולעי טורבלריה או ל-Acoelomorpha.
לקסנוטורבלה מבנה גוף פשוט ביותר. צורתם כשל חצי סהר, צבעם צהבהב-חום. הם חסרי אברי מין, מערכת עיכול, מערכת נשימה. גודל תולעת מגיע לכ-4 סנטימטר. הם נפוצים בחופי שוודיה, נורווגיה, סקוטלנד ואיסלנד.
שגריר רוסיה בארצות הברית
בית פולמן
הבניין שימש כביתם של פרנק לואדן ונטלי האריס, רעייתו של המהנדס ג'ון הייס האמונד. בשנת 1913 הפך הבית לשגרירות הרוסית בוושינגטון הבירה והמבנה שימש כשגרירות רוסיה וברית המועצות עד שנת 1994 עת עברה השגרירות למבנה חדש ומבנה זה הפך למעון המגורים של השגריר.